Ελεάνα Βραχάλη

Η Ελεάνα Βραχάλη (28 Ιουνίου 1978) είναι Ελληνίδα στιχουργός, συγγραφέας και ποιήτρια.

Βιογραφικά στοιχεία 
Γεννήθηκε το 1978 στην Αθήνα. Παρακολούθησε μαθήματα μουσικολογίας και ψυχολογίας στο Κολέγιο Deree. Εργάστηκε ως ραδιοφωνικός παραγωγός και μουσική επιμελήτρια στον «Αθήνα 9.84», στον Ρ/Σ Alpha 98.9 και στο «Seven». Απέδωσε στα ελληνικά τους στίχους των τραγουδιών του μιούζικαλ The Rocky Horror Show. Ανέλαβε τη μουσική επιμέλεια συνεργαζόμενη στις θεατρικές παραστάσεις Δύο Ορφανές, Ζωή της Ευτυχίας Παπαγιαννοπούλου, και Αίμα στο Χιόνι. Επίσης, έχει συγγράψει τα τραγούδια των παραστάσεων Γυναίκες στα Χιόνια, Αθώος ή Ένοχος, Στο ψυγείο, και Δεν μ'αγαπάς, μ'αγαπάς..

Στιχουργικό Έργο 
Η Βραχάλη έχει συνδέσει το όνομά της με τον Μιχάλη Χατζηγιάννη. Για πρώτη φορά, στα 24 της χρόνια, με εφτά τραγούδια της στο Κρυφό φιλί του Μιχάλη Χατζηγιάννη μπήκε στα βαθιά. Το CD έγινε τρεις φορές πλατινένιο, καλύτερος δίσκος στα 2α βραβεία Αρίων, και με καλύτερο τραγούδι η Άλκηστις Πρωτοψάλτη λέει (Αν μου τηλεφωνούσες) στα 3α Αρίων. Από τότε έχει μια μακρά συνεργασία μαζί του, με μεγάλη καλλιτεχνική και εμπορική επιτυχία, και κορύφωση το CD Ακατάλληλη σκηνή το 2004 (τρεις φορές πλατινένιο, καλύτερος ποπ δίσκος και δίσκος της χρονιάς στα 4α Αρίων, και με καλύτερο τραγούδι ("Να μείνεις εδώ") στα 5α Αρίων.

Η Ελεάνα Βραχάλη, σε πολύ μικρή ηλικία, έχει ήδη συνεργαστεί με αρκετούς καλλιτέχνες όπως την Τάνια Τσανακλίδου, τη Δήμητρα Γαλάνη, την Άλκηστις Πρωτοψάλτη, την Ελευθερία Αρβανιτάκη, την Άννα Βίσση, την Ελένη Πέτα, τη Δέσποινα Ολυμπίου, τη Γλυκερία, τον Γιώργο Σαμπάνη, την Έλενα Παπαρίζου, τον Σάκη Ρουβά, τον Γιάννη Πλούταρχο, τη Νατάσα Θεοδωρίδου και την Πέγκυ Ζήνα.

Το 2012 κυκλοφόρησε το CD "Όλα τα Ναι του κόσμου", στο οποίο υπογράφει όλους τους στίχους και είναι βασισμένο στα βιβλία "Δε μ`αγαπάς, μ`αγαπάς", και "Όλα τα Ναι του κόσμου" της συγγραφέως και καθηγήτριας Ψυχολογίας Φωτεινής Τσαλίκογλου. Συμμετέχουν 30 συνθέτες, ερμηνευτές και ηθοποιοί. Όλα τα έσοδα του CD διατίθενται στα Παιδικά Χωριά SOS και στο ΚΕΘΕΑ εν δράσει.

Λίγο αργότερα ξεκίνησε μια νέα συνεργασία με τον Γιώργο Σαμπάνη η οποία συνεχίζεται. Από τότε υπογράφει σχεδόν σε όλους τους στίχους του.

Δισκογραφία 

Η Ελεάνα Βραχάλη έχει γράψει τους στίχους στα παρακάτω τραγούδια και άλμπουμ: 
 Μιχάλης Χατζηγιάννης: Κρυφό φιλί (20.03.2002) CD
 Μιχάλης Χατζηγιάννης: Μόνος μου (30.06.2003) CD Single
 Δέσποινα Ολυμπίου: Βάλε Μουσική (2.08.2003) CD Single
 Ησαΐας Ματιάμπα: Λόγια που δεν ξέχασα (20.01.2003) CD
 διάφοροι: Ρ20 (soundtrack) (14.02.2004) CD Single
 Μιχάλης Χατζηγιάννης: Ακατάλληλη Σκηνή (2.04.2004) CD
 Δέσποινα Ολυμπίου: Έχουμε λόγο (19.07.2004) CD
 Ελευθερία Αρβανιτάκη: Όλα στο φως (19.07.2004) CD
 Άλκηστις Πρωτοψάλτη: Να σε βλέπω να γελάς (24.11.2004) CD
 Κώστας Μακεδόνας: Έτη φωτός (27.04.2005) 2 CD
 Μιχάλης Χατζηγιάννης: Όνειρο ζω (28.05.2005) CD Single
 Ζωή Παπαδοπούλου: Κρύσταλλα κόκκινα φιλιά (2.09.2005) CD
 Νατάσα Θεοδωρίδου: Ως εκεί που η καρδιά μπορεί να αντέξει (19.10.2005) 2 CD
 Δήμητρα Γαλάνη/Άλκηστις Πρωτοψάλτη: Live στο Vox (1.12.2005)
 ομάδα "Συμμετέχω Ενεργά": Έχω τη δύναμη (21.01.2006) CD
 Μιχάλης Χατζηγιάννης: Live (28.2.2006) 2 CD&DVD
 Έλενα Παπαρίζου: Υπάρχει λόγος (12.04.2006) 2 CD
 Ελένη Πέτα: Παιδί ακόμα (19.05.2006) CD
 Γλυκερία: Βροχή των αστεριών (19.07.2006) CD
 Γιάννης Πλούταρχος: Κρυμμένα μυστικά (15.09.2006) CD
 Έλενα Παπαρίζου: The game of love (23.10.2006) CD
 Πέγκυ Ζήνα: Ένα (9.11.2006) CD
 Κώστας Μαρτάκης: Πάντα μαζί (11.2006) CD Single
 Μιχάλης Χατζηγιάννης: Φίλοι & εχθροί (6.12.2006) CD
 Σάκης Ρουβάς: Υπάρχει αγάπη εδώ (7.12.2006) CD
 Έλενα Παπαρίζου: Μαζί σου (soundtrack) (8.03.2007) CD Single
 Αθηνά Ρούτση: Μην πεις αντίο (3.2007) CD
 Όλγα Βενετσιάνου: Πες μου να μείνω εδώ (13.04.2007) CD
 Δέσποινα Ολυμπίου: Μαζί χωριστά (16.05.2007) CD
 Κώστας Μαρτάκης: Ανατροπή (20.07.2007) CD
 Νikos Aliagas & Friends: Rendez-vous (17.10.2007) CD&DVD
 διάφοροι: Tango greco (30.10.2007) CD
 Όναρ: Τίποτα δεν είναι όπως φαίνεται (12.2007) CD
 Μιχάλης Χατζηγιάννης: Ζωντανά στο Λυκαβηττό 2007-08 (7.12.2007) CD
 Πέγκυ Ζήνα: Τρέξε (8.12.2007) CD
 Χρήστος Δάντης: Εκτός Τροχιάς (22.8.2008)
 διάφοροι/Tάκης Μπουγάς: Απόψε όλα θα σ' τα πω (9.10.2008) CD
 Μιχάλης Χατζηγιάννης: 7 (1.11.2008) CD
 Νατάσα Θεοδωρίδου: Best οf/Δίπλα σε σένα (3.12.2008) 2 CD&DVD
 Άννα Βίσση: Απαγορευμένο (8.12.2008) CD
 Ελένη Πέτα: Στείλε σήμα (19.12.2008) CD
 Πέγκυ Ζήνα: Το πάθος είναι αφορμή (4.05.2009) CD
 Τάνια Τσανακλίδου: Προσωπογραφία (10.2009) CD
 Δέσποινα Ολυμπίου: Μια στιγμή (2009) CD
 Έλενα Παπαρίζου: Γύρω από τ' όνειρο (28-29.3.2010)
 Μιχάλης Χατζηγιάννης: Το Καλοκαίρι Μου (07.2010) CD Single
 Πέγκυ Ζήνα: Ευαίσθητη ή Λογική (12.10.2010.) CD
 Μιχάλης Χατζηγιάννης: Το Καλύτερο Ψέμα CD
 Μιχάλης Χατζηγιάννης: Θάρρος ή αλήθεια (17.12.2011) CD
 Μιχαλης Δημητριαδης: Σημαιοστολισμός (2011) CD
 Γιώργος Σαμπάνης: Μυστήριο Τρένο (2011) CD
 Γιωργος Σαμπάνης: Δεν είμαι ήρωας (2012) CD
 Μιχάλης Χατζηγιάννης: Η αγάπη δυναμώνει (2013)
 Διάφοροι Καλλιτέχνες: Όλα τα Ναι του κόσμου CD
 Γιώργος Σαμπάνης: Μόνο εξ επαφής (2014) CD
 Γιώργος Σαμπάνης: Λόγια που καίνε (2016) CD
 Γιώργος Σαμπάνης: Μόνο εσύ (2016) CD
 Γιώργος Νταλάρα - Μπάμπης Στόκας: Φυλακή Υψίστης Ασφαλείας (2017) CD
 Γιώργος Σαμπάνης: Παράξενα Δεμένοι (2019) CD
 Γιώργος Μαζωνάκης: Διανυκτερεύω (2019)

Συγγραφικό Έργο 

Το 2009 κυκλοφόρησε το πρώτο της βιβλίο με τίτλο Αποσιωπητικά από τις εκδόσεις Ελευθερουδάκης, γεμάτο ποίηση, μουσική και συναισθήματα. Το βιβλίο περιλαμβάνει από τα πρώτα της ποιήματα μέχρι και τα πιο πρόσφατα τραγούδια της.

Το δεύτερο βιβλίο της εκδόθηκε το 2014 από τις εκδόσεις Καστανιώτη και τιτλοφορείται Φυλακή Υψίστης Ασφαλείας.

Εξωτερικοί σύνδεσμοι 

 https://blog.eleanavrachali.gr/

Παραπομπές 

Έλληνες στιχουργοί
Ραδιοφωνικοί παραγωγοί